ועדת הפנים ואיכות הסביבה, כנסת 17, פרוטוקול מספר 416, 2008-07-23 09:30

אופיר פינס-פז: בוקר טוב, אני מתכבד לפתוח את ישיבת ועדת הפנים והגנת הסביבה.

אופיר פינס-פז: על סדר יומנו רביזיה לגבי המזהם משלם.

אופיר פינס-פז: מי בעד?

אופיר פינס-פז: מי נגד?

אופיר פינס-פז: זה עבר פה אחד.

עידו בן יצחק: אתמול היו טעויות בשני סעיפים בחוק.

עידו בן יצחק: לגבי חוק המים בעמוד 6, כתבנו בטעות שתאגיד שעבר עבירה שגרמה נזק יהיה כפל הקנס האמור בסעיף 61א(4).

עידו בן יצחק: זה צריך להיות ארבע פעמים הקנס שניתן היה להטיל עליו לפי הוראות הסעיף.

עידו בן יצחק: אותה טעות הייתה בחוק מניעת זיהומי ים בשמן.

עידו בן יצחק: גם שם במקום פעמיים 61א(4) זה יהיה ארבע פעמים הקנס שניתן להטיל עליו לפי הסעיף.

אופיר פינס-פז: אני מקווה שאין יותר טעויות, כי אי-אפשר להשתמש ברביזיה יותר מאשר פעם אחת.

אופיר פינס-פז: מי בעד?

אופיר פינס-פז: מי נגד?

אופיר פינס-פז: זה אושר פה אחד.

אופיר פינס-פז: תודה רבה, אני נועל את הישיבה.